Okresná prokuratúra Piešťany 
Vážska 28, 921 01 Piešťany 	

Sp. zn. : 2 Pv 484/11/2204	Piešťany, 21.3.2012
EEČ : 2-18-10-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Piešťany
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
stíhaný pre prečin zanedbania povinnej výživy podľa § 207 ods. 1 Trestného zákona, na tom skutkovom základe, že
 	
v období odo dňa 01.11.2010 až doposiaľ si ako otec XXXXX, nar. 04.07.1993, a mal. XXXXX, nar. 16.01.1998, v obci XXXXX, okres Piešťany a ani na iných miestach riadne neplnil vyživovaciu povinnosť aj napriek tomu, že mu vyplýva zo Zákona o rodine, a ktorej rozsah mu bol určený rozsudkom Okresného súdu Piešťany, sp.zn. 8C/206/2009 zo dňa 11.03.2010, právoplatným dňa 07.04.2010, v sume 80,- € mesačne na XXXXX a v sume 60,- € mesačne na mal. XXXXX, ktoré je povinný platiť vždy do 15. dňa v mesiaci vopred k rukám matky XXXXX, hoci vedel o existencii svojej vyživovacej povinnosti a túto povinnosť si riadne neplnil, pričom v tomto období bol riadne zamestnaný s tým, že dosahoval dostatok finančných prostriedkov na úhradu výživného na svoje dcéry, čím za obdobie odo dňa 01.11.2010 až doposiaľ (vrátane mesiaca február 2012) dlhoval XXXXX na výživnom sumu vo výške 1.120,- €. 
Právna veta:
lebo zanikla trestnosť činu
Odôvodnenie:
	Poverený príslušník Obvodného oddelenia PZ Vrbové, Okresného riaditeľstva PZ v Trnave, uznesením ČVS: ORP-2465/VR-TT-2011 zo dňa 19.12.2011 podľa § 206 ods. 1 Trestného poriadku vzniesol obvinenie XXXXX, nar. XXXXX, pre prečin zanedbania povinnej výživy podľa § 207 ods. 1 Trestného zákona, na tom skutkovom základe, že v období odo dňa 01.11.2010 až doposiaľ si ako otec XXXXX, nar. 04.07.1993, a mal. XXXXX, nar. 16.01.1998, v obci XXXXX, okres Piešťany a ani na iných miestach riadne neplnil vyživovaciu povinnosť aj napriek tomu, že mu vyplýva zo Zákona o rodine, a ktorej rozsah mu bol určený rozsudkom Okresného súdu Piešťany, sp.zn. 8C/206/2009 zo dňa 11.03.2010, právoplatným dňa 07.04.2010, v sume 80,- € mesačne na XXXXX a v sume 60,- € mesačne na mal. XXXXX, ktoré je povinný platiť vždy do 15. dňa v mesiaci vopred k rukám matky XXXXX, hoci vedel o existencii svojej vyživovacej povinnosti a túto povinnosť si riadne neplnil, pričom v tomto období bol riadne zamestnaný s tým, že dosahoval dostatok finančných prostriedkov na úhradu výživného na svoje dcéry, čím za obdobie odo dňa 01.11.2010 až doposiaľ (vrátane mesiaca február 2012) dlhoval XXXXX na výživnom sumu vo výške 1.120,- €.

Prečinu zanedbania povinnej výživy podľa § 207 ods. 1 Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného.

Obvinený XXXXX sa v priebehu prípravného konania k stíhanému skutku priznal, pričom uviedol, že výživné si neplnil preto, lebo jeho mzda v spoločnosti, kde toho času pracuje, bola po zdanení 250,- € a táto mzda pokrýva iba jeho náklady na bývanie a živobytie. Dodal, že v dňoch 21.12.2011, 18.01.2012, 09.02.2012 a 16.02.2012 uhradil šekovými poukážkami poškodenej XXXXX sumu na dlžnom výživnom v celkovej výške 1.120,- € s tým, že v týchto platbách pripočítal aj výživné za mesiac január a február 2012. Do spisu ako doklad o zaplatení doložil kópie šekových poukážok.  

Svedkyňa - poškodená XXXXX st. potvrdila výpoveď obvineného XXXXX a k predmetnej veci uviedla, že obvinený si dodatočne splnil svoju vyživovaciu povinnosť v celom rozsahu, keď dňa 21.12.2011 jej uhradil sumu 140,- €, 18.01.2012 sumu 140,- €, 09.02.2012 sumu 420,- € a 16.02.2012 sumu 420.- €, čo predstavuje sumu v celkovej výške 1.120,- €. Týmto nemá obvinený na výživnom žiadny dlh.

Podľa § 86 písm. a) Trestného zákona trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, ako sa súd odobral na záverečnú poradu. 
                       
Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu s poukazom na ustanovenie § 86 písm. a) Trestného zákona.

Po preskúmaní spisového materiálu, poukazujúc pritom na výpoveď obvineného XXXXX a svedkyne - poškodenej XXXXX, ako aj na ďalšie na vec sa vzťahujúce listinné dôkazy (kópie dokladov o úhrade výživného v sume 1.120,- €), bolo dostatočne preukázané, že obvinený si svoju vyživovaciu povinnosť dodatočne splnil v plnom rozsahu, pričom neplnenie vyživovacej povinnosti nemalo na jeho dcéry trvalo nepriaznivé následky.
 
Vzhľadom na uvedené skutočnosti som rozhodol tak, ako je uvedené vo výrokovej časti tohto uznesenia.
Poučenie:
	Proti tomuto uzneseniu je prípustná sťažnosť, ktorú možno podať do 3 (troch) dní od jeho doručenia prostredníctvom tunajšej prokuratúry na Krajskú prokuratúru XXXXX. Sťažnosť má odkladný účinok.

JUDr. Peter Mikuláš
prokurátor